CELEX: C2005/115/60
Language: el
Date: 2005-05-14 00:00:00
Title: Υπόθεση Τ-115/05: Προσφυγή του José Jiménez Martinez κατά της Επιτροπής των Ευρωπαϊκών Κοινοτήτων που ασκήθηκε στις 28 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/33
            
         Προσφυγή του José Jiménez Martinez κατά της Επιτροπής των Ευρωπαϊκών Κοινοτήτων που ασκήθηκε στις 28 Φεβρουαρίου 2005
   (Υπόθεση Τ-115/05)
   (2005/C 115/60)
   Γλώσσα διαδικασίας: η γαλλική
   Ο José Jiménez Martinez, κάτοικος Βρυξελλών, εκπροσωπούμενος από τον δικηγόρο Eric Boigelot., άσκησε ενώπιον του Πρωτοδικείου των Ευρωπαϊκών Κοινοτήτων, στις 28 Φεβρουαρίου 2005, προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1)
            
            
               να ακυρώσει την απόφαση της επιτροπής αναπηρίας της 21ης Απριλίου 2004, με την οποία απορρίφθηκε η αίτηση αναγνωρίσεως αναπηρίας της 19ης Ιανουαρίου 2004 και η οποία του κοινοποιήθηκε με έγγραφο της 27ης Απριλίου 2004,
            
         
               2)
            
            
               να ακυρώσει την απόφαση της επιτροπής αναπηρίας της 22ας Ιουλίου 2004, περί αναγνωρίσεως αναπηρίας, στο μέτρο που τα αποτελέσματα της αναγνωρίσεως αναπηρίας δεν ανατρέχουν στην 21η Απριλίου 2004,
            
         
               3)
            
            
               να επιδικάσει στον προσφεύγοντα αποζημίωση για υλική ζημία και ηθική βλάβη εκτιμωμένη, κατά δικαία κρίση, σε 222 568 ευρώ, υπό την επιφύλαξη τυχόν προσαυξήσεων κατά τη διάρκεια της σχετικής διαδικασίας,
            
         
               4)
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων στην υπό κρίση υπόθεση βάλλει κατά της αρνήσεως της καθής να του αναγνωρίσει αναπηρία για τρία έτη, ύστερα από την 1η Σεπτεμβρίου 2004, χωρίς να προβλέπει αναδρομικό αποτέλεσμα από τις 21 Απριλίου 2004, ημερομηνία κατά την οποία η επιτροπή αναπηρίας έλαβε την πρώτη εν προκειμένω αρνητική απόφαση.
   Προς στήριξη των αιτημάτων του ο προσφεύγων προβάλλει:
   
               —
            
            
               Παράβαση του άρθρου 7 του παραρτήματος ΙΙ του ΚΥΥΚ και των κανόνων των σχετικών με τη λειτουργία των επιτροπών αναπηρίας. Συναφώς, ισχυρίζεται ότι οι δύο από τους τρεις γιατρούς που αποτελούσαν την επιτροπή αναπηρίας δεν γνώριζαν ούτε την ασθένειά του ούτε την κατάσταση της υγείας του,
            
         
               —
            
            
               η Επιτροπή έχει υποπέσει, εν προκειμένω, σε πρόδηλη πλάνη εκτιμήσεως σχετικά με τη φύση της ασθενείας του. Συναφώς, διευκρινίζει ότι η επιτροπή αναπηρίας ουδόλως έλαβε υπόψη την ύπαρξη μιας διαφορετικής ασθενείας σχετικής με διαταραχές ύπνου, συγκεκριμένα την προηγουμένως διαγνωσθείσα χρονία κόπωση,
            
         
               —
            
            
               την παράβαση της υποχρεώσεως αιτιολογίας,
            
         
               —
            
            
               την παράβαση των άρθρων 53 και 68 του ΚΥΥΚ και των άρθρων 13 έως 18 του παραρτήματός του VIII,
            
         
               —
            
            
               την παραβίαση της αρχής της χρηστής διοικήσεως και εύρυθμης διαχειρίσεως καθώς και την παράβαση του καθήκοντος μέριμνας.